CELEX: 32014R0746
Language: hr
Date: 2014-07-09 00:00:00
Title: Provedbena uredba Komisije (EU) br. 746/2014 оd 9. srpnja 2014. o utvrđivanju koeficijenta dodjele koji se primjenjuje na zahtjeve za uvozne dozvole podnesene od 27. lipnja 2014 do 4. srpnja 2014. u okviru carinske kvote za kukuruz otvorene Uredbom (EZ) br. 969/2006

10.7.2014   
            
            
               HR
            
            
               Službeni list Europske unije
            
            
               L 201/7
            
         PROVEDBENA UREDBA KOMISIJE (EU) br. 746/2014
   оd 9. srpnja 2014.
   o utvrđivanju koeficijenta dodjele koji se primjenjuje na zahtjeve za uvozne dozvole podnesene od 27. lipnja 2014 do 4. srpnja 2014. u okviru carinske kvote za kukuruz otvorene Uredbom (EZ) br. 969/2006
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:
   
               (1)
            
            
               Uredbom Komisije (EZ) br. 969/2006 (2) otvorena je godišnja uvozna carinska kvota za 277 988 tona kukuruza (redni broj 09.4131).
            
         
               (2)
            
            
               Člankom 2. stavkom 1. Uredbe (EZ) br. 969/2006 određena je količina od 138 994 tone za drugo podrazdoblje od 1. srpnja do 31. prosinca 2014.
            
         
               (3)
            
            
               Iz obavijesti dostavljene u skladu s člankom 4. stavkom 3. Uredbe (EZ) br. 969/2006 proizlazi da zahtjevi podneseni od 27. lipnja 2014. od 13.00 sati do 4. srpnja 2014. u 13.00 sati prema briselskom vremenu, u skladu s člankom 4. stavkom 1. te Uredbe, premašuju raspoložive količine. Stoga je potrebno odrediti u kojoj se mjeri mogu izdavati uvozne dozvole tako da se odredi koeficijent dodjele koji će se primjenjivati na zatražene količine, izračunan u skladu s člankom 7. stavkom 2. Uredbe Komisije (EZ) br. 1301/2006 (3).
            
         
               (4)
            
            
               Potrebno je obustaviti izdavanje uvoznih dozvola na temelju Uredbe (EZ) br. 969/2006 za tekuće razdoblje kvote.
            
         
               (5)
            
            
               Kako bi se osiguralo učinkovito upravljanje postupkom izdavanja uvoznih dozvola, ova Uredba stupa na snagu odmah nakon objave,
            
         DONIJELA JE OVU UREDBU:
   Članak 1.
   1.   Za svaki zahtjev za uvoznu dozvolu za kukuruz u okviru kvote iz članka 2. stavka 1. Uredbe (EZ) br. 969/2006 podnesen od 27. lipnja 2014. od 13.00 sati do 4. srpnja 2014. u 13.00 sati prema briselskom vremenu izdaje se dozvola za količine za koje je podnesen zahtjev, pomnožene s koeficijentom dodjele od 7,692996 %.
   2.   Izdavanje dozvola za količine za koje su zahtjevi podneseni od 4. srpnja 2014. u 13.00 sati po briselskom vremenu ovime se obustavlja za tekuće razdoblje kvote.
   Članak 2.
   Ova Uredba stupa na snagu na dan objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. srpnja 2014.
      
         
            Za Komisiju,
         
         
            u ime predsjednika,
         
         Jerzy PLEWA
         
            Glavni direktor za poljoprivredu i ruralni razvoj
         
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 969/2006 od 29. lipnja 2006. o otvaranju i upravljanju carinskom kvotom Zajednice za uvoz kukuruza iz trećih zemalja (SL L 176, 30.6.2006., str. 44.).
   
      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).